Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: vizsga vizsgaszabályzatának kiadásáról szóló 100/1997. (VI. 13.) Korm. rendelet tartalmazza.
Paragraph Index: 1346

4. Népzenei forrásismeret Egy a saját hangszerére írt, a tanuló által elõzetesen szabadon kiválasztott magyar zenemû (Bartók, Kodály, Weiner) népzenei forrásának bemutatása. Ha nincs ilyen, vagy a növendék nem kívánt élni ezzel a lehetõséggel, az érettségi vizsgán kapjon bemutatásra egy Bartók vagy Kodály kórusmûvet, illetve egyszerûbb zenekari darabot. II. A VIZSGA LEÍRÁSA KÖZÉPSZINTÛ VIZSGA A középszintû népzene érettségi 15 perces szóbeli vizsga. SZÓBELI VIZSGA Tartalmi szerkezet A szóbeli vizsgára legalább 20 tételt kell készíteni a fentebb megjelölt témakörökbõl. A tételek nem állnak résztételbõl. A szóbeli vizsgára a dallamfelismeréshez kiválasztott népdal megszólaltatásához (lejátszásához) CD-lejátszót, vagy egyéb hanghordozót kell elõkészíteni. Értékelés: A szóbeli vizsgán elérhetõ pontszám: 50 pont. Az értékelés szempontjai Tartalom: 30 pont. Felépítés: 10 pont. Szakszókincs: 10 pont. EMELT SZINTÛ VIZSGA A vizsga szerkezete Az emelt szintû népzene érettségi 20 perces szóbeli és 120 perces írásbeli vizsga. ÍRÁSBELI VIZSGA Az írásbeli vizsga 3 feladatból áll: – Egy, az év során nem tanult (autentikus népzenei fölvételrõl származó) népdalt, illetve hangszeres dallam lejegyzése. Ehhez használható hangvilla, illetve Á-síp. A dallam leírása g’- alapra történik, a tonus finalis (jelzése T.f.) föltüntetendõ. – Erre a feladatra a teljes idõbõl 50 perc fordítható. A hangfelvételt 10 percenként, összesen öt alkalommal kell lejátszani. – Egy, az év során nem tanult (autentikus népzenei fölvételrõl származó) népdal stílusának felismerése, beleértve minden zenei jellemzõt (hangsor, kadencia, ambitus, szótagszám, ritmusképlet). – Erre a feladatra a teljes idõbõl 35 perc fordítható. A hangfelvételt 10 percenként összesen három alkalommal kell lejátszani. – Az öt népzenei dialektusterületrõl autentikus népzenei fölvételrõl származó egy-egy népdal földrajzi helyének és szokáskeretének felismerése. – Erre a feladatra a teljes idõbõl 35 perc fordítható. Az öt hangfelvételt öt percenként felvételenként egy alkalommal kell lejátszani. Értékelés Összesen 75 pont.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes